I september 1995 deltok Jahre Wium for Norge i talentkonkurransen Bravo Bravissimo i Italia. Programmet har anslagsvis 100 millioner seere. Opptredenen ble vist på TV2 i Norge i romjulen 1995. Dan Børge Akerøs produksjonsselskap RiksDan hadde rettighetene i Skandinavia. Det oppsto kontrovers da det kom frem at programmet Norge fikk se var satt sammen av opptredener fra årets og tidligere års opptredener, mens publikum fikk inntrykk av at det gikk live med Akerø som programleder.